Tre klubber, som allerede sidste år etablerede et ungdomssamarbejde, melder nu ud med større ambitioner for damehåndbolden. Visse IF, Dronninglund IF og Aabybro HK vil udvide samarbejdet til også at omfatte et seniorhold, som får navnet Team Aabybro. Holdet er en videreudvikling af Aabybro HK's 2. divisionshold, som var tæt på at rykke op i den seneste sæson. Den oprykning skal nu sikres med et stærkere samarbejde. Team Aabybro håber at kunne udfylde det tomrum, der opstod i nordjysk kvindehåndbold, da Aalborg DH i 2013 gik konkurs. Holdets træner er Jesper Stick, mens assistenttræner er Camilla Søndergaard. Aabybro HK var også en af klubberne bag det tidligere ligahold Aalborg DH.

Opsummering:
Aabybro HK bliver til Team Aabybro. Holdet vil tiltrække de bedste nordjyske talenter indenfor damehåndbold.